# Paciència

La paciència és la virtut o qualitat del qui sap suportar sense pertorbació de l'ànim els infortunis, les ofenses i els treballs.

## Citacions

* Fins quan, Catilina, arribaràs a abusar de la nostra paciència?
    (en llatí) Quo usque tandem abutere, Catilina, patientia nostra?
       Temple de Júpiter Estàtor (Roma), 8 de novembre de 63 aC. — Ciceró
          Discurs del cònsol Ciceró denunciant la conjuració del senador Catilina
* La paciència es complau en les dificultats.
    (en llatí) Gaudet patientia duris.
       Belli Civilis. Llibre IX. — Marc Anneu Lucà
* La paciència ofesa massa sovint es torna fúria.
    (en llatí) Furor fit laesa saepius patientia.
       Sententiae. — Publili Sirus
* La paciència és amarga, però els seus fruits són dolços.
    (en francès) La patience est amère, mais ses fruits sont doux.
       — Atribuïda a Jean-Jacques Rousseau
          També existeix una dita popular similar: "La paciència és un arbre d'arrel amarga, però de fruit dolç". Algunes fonts, però, indiquen que és una dita d'origen persa.

## Dites populars

* Amb paciència, s'arriba a jutge d'Audiència.
* Amb paciència es fan les coses.
* Amb paciència es guanya el cel.
* Amb paciència i diner, tot s'alcança.
* Amb paciència i saliva, un elefant ho va fer a una formiga.
* De tota dolència és remei la paciència.
* La paciència és la mare de la ciència.
* La paciència és una pasta, que qui més en té més en gasta.
* La paciència, pare de bessons.
* La mula i la paciència, arriben a cansar-se.
* Molta paciència, i encara no basta.
* Paciència amb pa, és bona de passar.
* Paciència i non grunyatis, deia el gat a la rata.
* Qui diu me'n vaig i no es mou, té més paciència que un bou.
* Si el remei no arriba a la dolència, el millor és la paciència.
* Si tens una dolència, obre la bossa i pren paciència.
* Tot vol temps i paciència.

## Frases fetes

* Acabar la paciència d'algú.
    (var.) Agotar la paciència d'algú.
    (var.) Apurar la paciència d'algú.
          Fer que perdi la paciència.
* Armar-se de paciència
    (var.) Carregar-se de paciència.
          Procurar tenir molta paciència.
* Déu nos do paciència.
          Exclamació de consolació quan ens sentim impotents per a evitar la tribulació, l'ofensa, l'adversitat.
* Ésser com un Job.
    (var.) Tenir la paciència de Job.
    (var.) Tenir més paciència que Job.
    (var.) Tenir una paciència de sant.
    (var.) Tenir més paciència que un sant.
    (var.) Tenir més paciència que un mestre d'escola.
          Ésser extremadament pacient i resignat.
* Ésser un sac de paciència.
    (var.) Carregat amb un sac de paciència.
    (var.) Tenir un sac de paciència.
    (var.) Prendre's (alguna cosa) amb filosofia.
    (var.) Prendre paciència.
          Ésser molt pacient.
* Estar en el banc de la paciència.
          Estar en un lloc o en una situació on només es pot tenir paciència.
* Perdre la paciència.
          Deixar de tenir paciència, deixar-se dur per la ira o la desolació.
* Temptar algú de paciència.
          Posar a prova a algú la seva paciència.

## Endevinalles

* Què és allò que com més se'n gasta més se'n té?

## Referències

* ↑ Ciceró, 1974.
* 1 2 Peris, 2001.
* ↑ Rousseau, Jean-Jacques. Oeuvres complètes de J.J. Rousseau. Paris: Verdière; A. Sautele et C. ; A. Dupont et Roret, 1826, p. 551 [Consulta: 31 agost 2014].
* 1 2 3 4 5 6 7 8 9 10 11 12 13 14 15 16 Alcover, Antoni M.; Moll, Francesc de B. «Paciència». A: Diccionari català-valencià-balear. Barcelona: IEC, 2002.
* 1 2 Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 12 octubre 2024].
* 1 2 3 4 Farnés, 1913.
* ↑ Dites, cobles i rondalles. Tortosa: Servei Local de Català de Tortosa, 1994. ISBN 84-606-1864-1.
* ↑ Cinc mil refranys catalans i frases fetes populars, 1965.
* ↑ Akioud, Hassan; Castellanos, Eva. Els amazics : una història silenciada, una llengua viva. Valls: Cossetània, 2007, p. 121-124. ISBN 9788497912549 [Consulta: 1543502008].
* ↑ Amades, Joan. Vocabulari dels vells oficis de transports i llurs derivats. Barcelona: Casa de Caritat, 1934. $^{[Enllaçnoactiu]}$
* 1 2 3 4 5 6 7 8 9 10 11 Espinal, 2006, p. 1033-1034.
* ↑ Amades, 1982.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Ciceró, Marc Tul·li. Discursos. Volum X. Catilinàries. Barcelona: Fundació Bernat Metge, 1974. ISBN 8472250016 [Consulta: 1409488239].
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Espinal, Maria Teresa. Diccionari de sinònims de frases fetes (en català). 2a ed. Barcelona: Universitat Autònoma de Barcelona. Servei de Publicacions; Publicacions de la Universitat de València; Publicacions de l'Abadia de Montserrat, 2006. ISBN 84-490-2441-2.
* Farnés, Sebastià. Assaig de paremiología catalana comparada (en català antic). Barcelona: Ilustració catalana, 1913.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.